Razpisna komisija sveta zavoda Gorenjskih lekarn na podlagi sklepa sveta zavoda št. 6/2redna/2021 z dne 16. 3. 2021 ter na podlagi določb Zakona o zavodih (Ur. l. RS, št. 12/91 s spremembami), Zakona o lekarniški dejavnosti (Ur. l. RS, št. 85/2016 s spremembami), Odloka o ustanovitvi javnega lekarniškega zavoda Gorenjske lekarne (Ur. l. RS, št. 70/2019) ter Statuta javnega lekarniškega zavoda Gorenjske lekarne z dne 17. 12. 2019,

objavlja javni razpis za prosto delovno mesto

DIREKTORJA

JAVNEGA LEKARNIŠKEGA ZAVODA GORENJSKE LEKARNE

Za direktorja javnega lekarniškega zavoda Gorenjske lekarne je lahko imenovan kandidat/ka, ki izpolnjuje naslednje, z zakonom in notranjimi akti zavoda določene, pogoje:

- ima izobrazbo, pridobljeno po študijskem programu najmanj druge stopnje, oziroma ima raven izobrazbe, ki v skladu z zakonom ustreza izobrazbi druge stopnje,

- ima najmanj 5 let delovnih izkušenj s področja vodenja in upravljanja,

- ni hkrati član sveta zavoda istega ali drugega javnega lekarniškega, zdravstvenega ali socialnovarstvenega zavoda (3. alineja 3. odstavka 33. člena ZLD-1),

- ni v delovnem ali pogodbenem razmerju pri pravnih ali fizičnih osebah, ki opravljajo dejavnost izdelovanja zdravil ali dejavnost prometa na debelo z zdravili, nima lastniškega deleža ali lastništva z možnostjo vpliva pri proizvajalcu zdravil oziroma pri delodajalcu, ki je s temi osebami povezana družba v skladu s predpisi, ki urejajo gospodarske družbe (4. alineja 3. odstavka 33. člena ZLD-1),

- ni pravnomočno obsojen zaradi naklepnega kaznivega dejanja, ki se preganja po uradni dolžnosti, in ni bil obsojen na nepogojno kazen zapora v trajanju več kot šest mesecev (5. alineja 3. odstavka 33. člena ZLD-1),

- aktivno obvlada slovenski jezik.

Zaželjeno je, da ima kandidat izkušnje s področja lekarniške dejavnosti.

Kandidat/ka mora k prijavi na razpis priložiti življenjepis z opisom dosedanjih delovnih izkušenj, iz katerih je razvidno da ima organizacijske in vodstvene sposobnosti ter program vodenja, delovanja in razvoja zavoda za mandatno obdobje.

Izbrani kandidat/ka bo imenovan za dobo 5 let.

Prijave z dokazili o izpolnjevanju razpisnih pogojev (kopija diplome, potrdilo ZPIZ – izpis obdobja zavarovanj, izjava kandidata o izpolnjevanju pogojev iz tretje, četrte in pete alineje 3. odstavka 33. člena ZLD-1), pošljite v 8 dneh od objave razpisa na naslov:

**Gorenjske lekarne, Gosposvetska ulica 12, 4000 Kranj, z oznako:**

**»Ne odpiraj – prijava na razpis za direktorja«.**

Prijava se bo štela za pravočasno, če bo na naslovnikov naslov prispela do izteka prijavnega roka. Če bo poslana po pošti priporočeno, se prijava šteje za pravočasno, če je poslana najkasneje na zadnji dan razpisnega roka.

V izbirni postopek se bodo uvrstile samo popolne in pravočasne vloge kandidatov, ki bodo izpolnjevali razpisne pogoje. Usposobljenost kandidatov se bo presojala na podlagi prispelih prijav in predloženih dokazil.

Kandidati, ki bodo izpolnjevali razpisne pogoje, bodo povabljeni na predstavitev pred svet zavoda Gorenjskih lekarn.

Kandidati bodo o izbiri pisno obveščeni v 60 dneh od dneva objave javnega razpisa.

Kranj, 14. 05. 2021 Razpisna komisija sveta zavoda Gorenjskih lekarn

Ga. Andreja Rant

G. Andrej Eržen

G. Rok Regovc